QC2 – tidsseriekontroll av pluviometermålinger i ettertid

Versjon 0.9 17.mars 2011 Per-Ove Kjensli

RR_01 - minuttdata av nedbør, oppløsning 0.1 (eller 0.2 millimeter). Opplysning om oppløsning er instrumentspesifikke metadata, og de må gjøres tilgjengelig for kontrollen – og må implementeres.

Hentes fra Stinfosys som ”instrument i drift på stasjon i periode”, og finnes i tabellen xxxxx_xxxx: Lambrecht: Oppløsning 0.1 millimeter. Plumatic: Oppløsning 0.2 millimeter.

Tabellen ”data” inneholder rader for de minuttene hvor det finnes en måleverdi. Tørre minutter gir ingen rader i tabellen – med følgende unntak: Hvis instrumentet er i drift så legges 0.0 millimeter inn på første minuttverdi i timen (xx:00) hvis minuttet er tørt fra før. Altså, timer som ikke inneholder datarader betyr ”ingen måling tilgjengelig”.

Bakgrunn: Kvalitetskontroll av pluviometerdata:

Per i dag foretas det hovedsakelig manuell kontroll av pluviometerdata. Dette gjelder både observasjonene og de aggregerte nedbørsummer. Dagens manuelle kontroll er utgangspunktet for denne spesifikasjonen (versjon 0.1 av dokumentet fra Nils Langgård). De aggregerte verdiene gir grunnlag for en framtidig romkontroll mellom stasjoner i QC2. Nedbørmålinger med oppløsning på minuttnivå gir grunnlag for å sjekke mønstre i tidsforløpet av måleverdier innenfor en tidsserie i forhold til hvordan en regnbyge eller et regnvær arter seg. Implisitt i det som menes med en nedbørmønstersjekk ligger det en sprangsjekk og dippsjekk. I tillegg kommer sjekk av forløpet av tørt/vått langs tidsaksen. En slik mønsterkontroll må lages i QC2. Måleprinsippet med et vippekar som tømmes når det er fullt (0.1 millimeter) gir en ”hullete” tidsserie ved svak nedbør. En intens regnbyge gir en kontinuerlig tidsserie med en viss intensitet (mm/min). Ikke alle instrumenter har oppvarming, uten oppvarming er de ikke egnet for nedbør i fast form.Avsmelting etter tungt snøfall, eventuelt sammen med regn, kan gi falskt høye nedbørverdier. Slike episoder må forkastes. En romkontroll av aggregerte verdier kan kanskje peke på slike tilfeller. Eller mønsteret i tidsserien avslører det selv. Interpolering av nedbør på minuttbasis foretas ikke. Ønsker vi komplette tidsserier av aggregert nedbør, må det inerpoleres i RR_24. Dagens manuelle kontroll av minuttnedbør: Sjekker om bygesituasjoner forløper ”normalt” og om det finnes enkeltstående ”unormale” høye minuttverdier. Dette kan være testvipp satt under vedlikeholdsarbeid eller annen støy. I tillegg sjekkes det om nedbør har kommet som snø – med eventuell forkasting av ”smeltebyger”.

Sanntidskontroll, QC1:

Sjekk om denne er implementert slik. Den eneste sanntidssjekken (Q C1) man kan gjøre er å sjekke mot grenseverdi. Denne er i drift i Kvalobs i dag. Norgesrekorden er 4.3 millimeter per minutt. Grenseverdiene settes lik for RR_01 for alle stasjoner og settes til: Lavest = lav = 0.0 høy = 4.3 millimeter per minutt høyest = 5.0 millimeter per minutt

Kontroll som skal utføres i QC2:

Romkontroll av aggregerte verdier av RR_24 og RR_12 (standard nedbørdøgn). Kontrollen baserer seg på målte verdier fra utvalgte nabostasjoner. Spesifiseres ikke her. Prioritet 1: Grenseverdikontroll for aggregerte minuttverdier i tidsintervallene: 2-3-5-10-15-20-30-45-60-90-180-360-720-1440 minutter. QC2 må kjøre en glidende grenseverdikontroll gjennom tidsserien for disse måleperiodene. RR_01 flagges med fr-flagget, conrolinfo(1), nytt flagg: fr=9 - aggregering gir verdi utenfor grense. De ”aggregerte” verdiene lagres ikke i datatabellen – de finnes bare internt i kontrollen.